歌颂菊花的诗词
(元稹《菊花》)
秋丛绕舍似陶家,遍绕篱边日渐斜。
不是花中偏爱菊,此花开尽更无花。
(黄巢《题菊花》)
飒飒西风满院栽,蕊寒香冷蝶难来。
他年我若为青帝,报与桃花一处开。
(黄巢《菊花》)
待到秋来九月八,我花开尽百花杀。
冲天香阵透长安,满城尽带黄金甲。
(郑谷《菊》)
王孙莫把比蓬蒿,九日枝枝近鬃毛。
露湿秋香满池岸,由来不羡瓦松高。
(范曾大《重阳后菊花三首》)
寂寞东篱湿露华,依前金靥照泥沙。
世情儿女无高韵,只看重阳一日花。
(范曾大《重阳后菊花三首》)
过了登高菊尚新,酒徒诗客断知闻。
恰如退士垂车后,势利交亲不到门。
(刘克庄《菊》)
羞与春花艳冶同,殷勤培溉待西风。
不须牵引渊明此,随分篱边要几丛。
(郑思肖《寒菊》)
花开不并百花丛,独立疏篱趣味浓。
宁可枝头抱香死,何曾吹堕北风中!
(陈佩《瘦菊为小婢作》)
瘦菊依阶砌,檐深承露难。
莫言根蒂弱,翻足奈秋寒。
(朱淑真《黄花》)
土花能白又能红,晚节由能爱此工。
宁可抱香枝上老,不随黄叶舞秋风。